अगर बेकाबू वाहन से किसी को टक्कर लग भी जाती है तो क्या वाहन सवार अपने अपराध छिपाने के लिए मौके से भाग निकलें? पलट कर घायल को देखें तक नहीं, इलाज तक मुहैया न कराएं और मौत जैसी बात को भी छिपा लें? खासकर, ऐसे हालात में जब उस वाहन में दो दारोगा सवार हों? यह सवाल प्रतापगढ़ में पत्रकार साथियों के बीच उठाया जाने लगा है। बहरहाल, अमरेश की मौत की जांच के आदेश दे दिए गए हैं। केंद्र सरकार ने अमरेश की मौत की जांच रिपोर्ट मांगी है। एडीएम स्तर का अफसर जांच भी कर रहा है।